turjo4nis/wikipedia-bn-dump-20250701 huggingface dataset:
২৭ জানুয়ারি



ঘটনাবলী 
 ১৮২২ - আনুষ্ঠানিকভাবে গ্রিসের স্বাধীনতা ঘোষণা।
১৮৮০ - টমাস আলভা এডিসন বৈদ্যুতিক বাতির বাণিজ্যিক পেটেন্ট করেন।
১৯২৬ - জন লগি বেয়ার্ড সর্বপ্রথম জনসমক্ষে টেলিভিশন প্রদর্শন করেন।
 ১৯৪৪ - সোভিয়েত রাশিয়ার সৈন্যরা স্থায়ীভাবে লেনিনগ্রাদ অবরোধ ভঙ্গ করতে সক্ষম হয়।
 ১৯৭৩ - প্যারিসে যুক্তরাষ্ট্র এবং উত্তর ভিয়েতনামের মধ্যে শান্তি চুক্তি স্বাক্ষরিত হয়।
 ২০০২ - নাইজেরিয়ার লেগোস শহরে সামরিক স্থাপনায় বিস্ফোরণে ১,১০০ জন নিহত এবং প্রায় ২০,০০০ লোক গৃহহারা হয়।
 ২০০৪ - বাংলা উইকিপিডিয়ার যাত্রা শুরু।
 ২০০৬ - ওয়েস্টার্ন ইউনিয়ন, টেলিগ্রাফি ও বাণিজ্যিক মেসেজিং সেবা বন্ধ করে দেয়।

জন্ম 
 ১৭৫৬ - ভোল্‌ফগাং আমাদেউস মোৎসার্ট, অস্ট্রীয় সুরকার।
 ১৭৮২ - তিতুমীর, একজন ব্রিটিশ বিরোধী বিপ্লবী।
 ১৮৮৬ - রাধাবিনোদ পাল প্রখ্যাত বাঙালি আইনজ্ঞ, কলকাতা বিশ্ববিদ্যালয়ের সাবেক উপাচার্য ও জাপান-বন্ধু ভারতীয় নামে সুপরিচিত।(মৃ.১০/০১/১৯৬৭)
১৮৯১ - রুশ ঔপন্যাসিক ইলিয়া এরেন বুর্গ।
 ১৮৯৭ - কৃষ্ণদয়াল বসু, শিশু-সাহিত্যিক। (মৃ.০৮/০১/১৯৭২)
 ১৯০৫ - আবুল হাশিম, ভারত উপমহাদেশের বাঙালি রাজনীতিবিদ। 
১৯৩২ - ‘অ্যালিস ইন ওয়ান্ডারল্যান্ড’ খ্যাত লুইস ক্যারল, হাস্যরস শিল্পী ও শিশুসাহিত্যিক। (মৃ.১৪/০১/১৮৯৮)
 ১৯৩৪ - এদিত ক্রসঁ, ফ্রান্সের সাবেক প্রধানমন্ত্রী।
 ১৯৪৩ - রাম রে নামে সুপরিচিত ভারতের বিজ্ঞাপন জগতের এক কিংবদন্তি।(মৃ.১২/১১/২০১৯)
 ১৯৫৬ - অমর সিংহ (রাজনীতিবিদ), ভারতীয় রাজ্য সভার সদস্য।
 ১৯৬৪ - ব্রিজেট ফন্ডা, মার্কিন অভিনেত্রী ও গায়িকা।
 ১৯৬৯ - বিক্রম ভাট, ভারতীয় চলচ্চিত্র পরিচালক, প্রযোজক ও চিত্রনাট্যকার।
 ১৯৭৯ - রোজামান্ড পাইক, ইংরেজ অভিনেত্রী।

মৃত্যু 
 ১৫৫৬ - হুমায়ুন, দ্বিতীয় মুঘল সম্রাট (জন্ম ১৫০৮)।
 ১৮১৪ - ইয়োহান গটলিব ফিকটে, জার্মান দার্শনিক।
 ১৮৬০ - ইয়ানোস বলিয়ই, হাঙ্গেরীয় গণিতবিদ।
 ১৯০১ - জুসেপ্পে ভের্দি, ইতালীয় সুরকার।
 ১৯১৭ - নবাব ওয়াকার-উল-মুলক মৌলভী, নিখিল ভারত মুসলিম লীগের প্রতিষ্ঠাতা সাধারণ সম্পাদক। 
 ১৯৬৯ - অনুকূলচন্দ্র ঠাকুর, বাঙালি ধর্মসংস্কারক।(জ. ১৪/০৯/১৮৮৮)
 ১৯৭০ -  প্রবীর কুমার সেন, ভারতীয় টেস্ট ক্রিকেটার।(জ.৩১/০৫/১৯২৬)
 ১৯৭৮ - পশুপতি ভট্টাচার্য, খ্যাতনামা চিকিৎসক ও সাংবাদিক।(জ.১৫/১১/১৮৯১)
 ১৯৮৩ - কানু বন্দ্যোপাধ্যায়, ভারতীয় বাঙালি মঞ্চ ও চলচ্চিত্র অভিনেতা। (জ.১৯০৫)
 ১৯৮৬ - পণ্ডিত নিখিল রঞ্জন বন্দ্যোপাধ্যায় মাইহার ঘরানার ভারতীয় ধ্রুপদী সেতার বাদক।(জ.১৪/১০/১৯৩১)
 ১৯৯২ - ভারতভূষণ ভল্লা, ভারতীয় চলচ্চিত্র অভিনেতা। (জ.১৯২০)
 ২০০৫ - শাহ এ এম এস কিবরিয়া, বাংলাদেশের অর্থমন্ত্রী।
২০০৭ - সাংস্কৃতিক ব্যক্তিত্ব ওয়াহিদুল হক।
২০২৪ - শ্রীলা মজুমদার, ভারতীয় বাঙালি অভিনেত্রী। (জ.১৯৫৮)

ছুটি ও অন্যান্য 
জাতীয় কানাস দিবস

বহিঃসংযোগ 

 বিবিসি: এই দিনে 
 দি নিউইয়র্ক টাইমস: এই দিনে 

গ্রেগরীয় পঞ্জিকার দিন
জানুয়ারি
অসম্পূর্ণ দিনতারিখ
২৮ জানুয়ারি



ঘটনাবলী 
১৮৩১ - ঈশ্বরগুপ্তের সম্পাদনায় প্রথম বাংলা সাপ্তাহিক ‘সংবাদ প্রভাকর’ প্রকাশিত হয়।
১৮৩৫ - কলকাতা মেডিকেল কলেজ ও হাসপাতাল প্রতিষ্ঠিত হয়।
১৮৭১ - জার্মান বাহিনীর কাছে প্যারি আত্মসমর্পণ করে।
১৮৮২ - কলকাতা-বোম্বাই টেলিফোন (দুরালাপনি) চালু হয়। কলকাতার প্রথম এক্সচেন্জ সেন্ট্রাল এক্সচেন্জ উদ্বোধন করেন ই বারিং।
১৯০৯ - স্প্যানিশ-আমেরিকান যুদ্ধের পর প্রথম আমেরিকার সেনারা কিউবা ত্যাগ করে। শুধু গুয়ান্তানামো বে নৌঘাঁটি তাদের দখলে রাখে।
১৯১৫ - কংগ্রেসে আইন পাসের মাধ্যমে মার্কিন যুক্তরাস্ট্রের কোস্টগার্ড বাহিনী গঠন করা হয়।
১৯৩২ - জাপানী সৈন্যরা সাংহাই দখল করে।
১৯৩৩ - নাউ অর নেভার পুস্তিকা প্রকাশিত হয়।
১৯৪৫ - তৎকালীন বার্মা অর্থাৎ বর্তমানের মিয়ানমারের লাশিও থেকে দক্ষিণ পশ্চিম চীনের কুমিং পর্যন্ত বিস্তৃত বার্মা রোড আবার উন্মুক্ত করে দেয়া হয়।
১৯৭৯ - তেহরান বিশ্ববিদ্যালয়ের মসজিদে ইরানের খ্যাতনামা সংগ্রামী আলেমদের অবস্থান ধর্মঘট অব্যাহত থাকে।
১৯৮২ - বাংলাদেশের জাতীয় সংসদ ভবন উদ্বোধন।
১৯৮৬ - যুক্তরাষ্ট্রের কেপ কার্নিভালের মহাকাশ স্টেশন থেকে উৎক্ষেপণের ৭৩ সেকেন্ড পর স্পেস শাটল চ্যালেঞ্জারে বিস্ফোরণ ঘটে এবং এর আরোহী ৯ জনের সবাই নিহত হন।
২০১০ - বাংলাদেশের প্রয়াত রাষ্ট্রপতি শেখ মুজিবুর রহমান হত্যাকাণ্ডে সংশ্লিষ্ট ৫ খুনী হিসেবে - লেঃ কর্নেল সৈয়দ ফারুক রহমান, লেঃ কর্নেল সুলতান শাহরিয়ার রশীদ খান, মেজর একেএম মহিউদ্দিন আহমেদ, মেজর বজলুল হুদা এবং লেঃ কর্নেল মহিউদ্দিন আহমেদের ফাঁসি হয়।

জন্ম 
১৮৬৩ - অস্ট্রেলিয়ার চিত্রশিল্পী আর্নেস্ট উইলিয়াম।
১৮৬৫ - লালা লাজপত রায়, ভারতীয় স্বাধীনতাকামী যোদ্ধা। (মৃত্যু ১৭/১১/১৯২৮)
১৮৭৭ - পুলিনবিহারী দাস ঢাকা অনুশীলন সমিতির প্রতিষ্ঠাতা।(মৃ.১৭/০৮/১৯৪৯)
১৮৮২ - মরক্কোর বিখ্যাত রীফ নেতা আবদুল করিম আল খাত্তাবি।
১৮৮৫ - আর্মেনিয়ান কবি ও কর্মী ভাহান তেরিয়ান।
১৯০৪ - ভক্তিপ্রকাশ ব্রহ্মচারী, যোগ-ভক্তি মার্গের সিদ্ধ সাধক ভাদুড়ী মহাশয়-এর শিষ্য ধ্যানপ্রকাশ ব্রহ্মচারীর মন্ত্র শিষ্য এবং শ্রীশ্রীনগেন্দ্র মঠের দ্বিতীয় মোহন্ত। 
১৯১১ - মহেন্দ্র গুপ্ত,বাঙালি নট ও নাট্যকার। (মৃ.১১/১১/১৯৮৪)।
১৯২২ - নোবেল পুরস্কার বিজয়ী আমেরিকান প্রাণরসায়নী রবার্ট ডব্লিউ. হলি।
১৯২৫ - নচিকেতা ঘোষ, প্রখ্যাত বাঙালি সুরকার ও সঙ্গীত পরিচালক। (মৃ.১২/১০/১৯৭৬)
১৯২৫ - রাজা রামান্না, ভারতীয় পদার্থবিদ।(জ.২৪/০৯/২০০৪)
১৯৩০ - পণ্ডিত যশরাজ মেয়াতী ঘরানার ভারতীয় শাস্ত্রীয় সঙ্গীতশিল্পী।(মৃ.১৭/০৮/২০২০)
১৯৩৬ - আলবেনিয়ান লেখক ইসমাইল কাডারে।
১৯৪৪ - ইংরেজ কৌতুকাভিনেতা, অভিনেতা ও গায়ক ববি বল।
১৯৭৮ - ইতালিয়ান ফুটবল খেলোয়াড় গিয়ানলুইগি বুফফন।
১৯৮১ - আমেরিকান অভিনেতা মাহেরকে উড।
১৯৯১ - আমেরিকান গায়ক সিজে হ্যারিস।

মৃত্যু 
 ৮১৪ - ইউরোপের ইতিহাসখ্যাত সম্রাট শার্লিমেন।
১৫৪৭ - ইংল্যান্ডের রাজা ৮ম হেনরী। (জন্মঃ ১৪৯১)
 ১৫৫৬ - হুমায়ুন, দ্বিতীয় মোঘল সম্রাট।
 ১৮৪০ - হাজী শরীয়তউল্লাহ
১৯০৩ - ফরাসি সুরকার অগাস্টা হলমেস।
 ১৯৩৯ - উইলিয়াম বাটলার ইয়েটস, নোবেল পুরস্কার জয়ী ও আইরিশ লেখক ।(জ.১৩/০৬/১৮৬৫)
১৯৫০ - রাশিয়ান গণিতবিদ নিকোলাই লুযিন।
১৯৭৮ - আমেরিকান লেখক ওয়ার্ড মুর।
১৯৭৯ - ক্ষিতীশচন্দ্র দাশগুপ্ত, স্বাধীনতা সংগ্রামী ও সমাজকর্মী।
১৯৮৪ - ভারতের কমিউনিস্ট পার্টির অন্যতম প্রতিষ্ঠাতা অন্যতম নেতা আব্দুল রেজ্জাক খান।
১৯৯৬ - নোবেল পুরস্কার বিজয়ী রাশিয়ান বংশোদ্ভূত আমেরিকান কবি ইয়োসিফ আলেক্সান্দ্রভিচ ব্রডস্কি।
২০১৩ - ইংরেজ ফুটবল খেলোয়াড় রেজ জেনকিন্স।
২০১৪ - কানাডিয়ান চিত্রশিল্পী ফার্নান্দ লিডাক।

ছুটি ও অন্যান্য

বহিঃসংযোগ 

 বিবিসি: এই দিনে 
 দি নিউইয়র্ক টাইমস: এই দিনে 

গ্রেগরীয় পঞ্জিকার দিন
জানুয়ারি
অসম্পূর্ণ দিনতারিখ
বিদ্যাসাগর

বিদ্যাসাগর একটি উপাধি। ১৯শ শতকে কলকাতা সংস্কৃত কলেজ নির্দিষ্ট মানদণ্ডে উন্নীত শিক্ষার্থী ও গুণীজনদের এ উপাধিতে ভূষিত করতো।

বিদ্যাসাগর উপাধিপ্রাপ্ত গুণীজন
 ঈশ্বরচন্দ্র বিদ্যাসাগর
 জীবানন্দ বিদ্যাসাগর
 নীলকমল বিদ্যাসাগর
 রাজীবলোচন বিদ্যাসাগর
 প্রাণকৃষ্ণ বিদ্যাসাগর
 হরানন্দ বিদ্যাসাগর
 হরিহর বিদ্যাসাগর
 শশিশেখর বিদ্যাসাগর
 রায়বাহাদুর  কালীপ্রসন্ন ঘোষ বিদ্যাসাগর
 শিবনাথ শাস্ত্রী

তথ্যসূত্র 

উপাধি
হাইপার টেক্সট ট্রান্সফার প্রোটোকল

হাইপার টেক্সট ট্রান্সফার প্রোটোকল বা এইচটিটিপি হচ্ছে ইন্টারনেটে তথ্য আদান প্রদানের একটি জনপ্রিয় ও বহুল প্রচলিত পদ্ধতি। পদার্থবিদ ও কম্পিউটার বিজ্ঞানী টিম বার্নার্স লী ১৯৮৯ সালে এই পদ্ধতিটি তৈরি করেন। এইচটিটিপির প্রথম সংস্করণ হল এইচটিটিপি/১.১, যা ১৯৯৭ সালে আরএফসি ২০৬৮ নামে প্রথম ব্যবহৃত হয়। পরবর্তীতে ১৯৯৯ সালে আরএফসি ২৬১৬ এবং ২০১৪ সালে আরএফসি ৭২৩০ প্রচলিত হয়।

এইচটিটিপি/১.১ এর পরের সংস্করণ এইচটিটিপি/২ তৈরি করা ২০১৫ সালে এবং এটি বর্তমানে বড় বড় ওয়েব সার্ভার ও ব্রাউজারে এএলপিএন এক্সটেনসনের মাধ্যামে টিএলএস দিয়ে ব্যবহৃত হয়। এসকল ক্ষেত্রে টিএলএস ১.২ বা এর নতুন সংস্করণ প্রয়োজন।

আরও দেখুন

তথ্যসূত্র

বহিঃসংযোগ

  A detailed technical history of HTTP.
  Design Issues by Berners-Lee when he was designing the protocol.
  list of other classic documents recounting the early protocol history
 HTTP/2 Website Online Tester

 
ইন্টারনেট প্রোটোকল
নেটওয়ার্ক প্রোটোকল
ওয়ার্ল্ড ওয়াইড ওয়েব
অ্যাপ্লিকেশন লেয়ার প্রোটোকল
ইউরো

ইউরো (মুদ্রা প্রতীক: €; ব্যাংক কোড: EUR) হল ইউরোপীয় ইউনিয়ন দেশসমূহের মুদ্রা। বর্তমানে ইউরো ইউরোপের ২০টি দেশে ব্যবহৃত। ১৯৯৯ সালে ইউরোপের ১৪টি দেশ (অস্ট্রিয়া, বেলজিয়াম, জার্মানি, ফিনল্যান্ড, ফ্রান্স, আয়ারল্যান্ড, ইতালি, লুক্সেমবুর্গ, মোনাকো, নেদারল্যান্ডস, পর্তুগাল, স্পেন, সান মারিনো এবং ভ্যাটিকান সিটি) ইউরো প্রথমদিকে ব্যবহার করতে শুরু করে।

পরে ইউরোপের অন্যান্য দেশ ইউরো গ্রহণ করতে শুরু করে, যেমন, ২০০১ সালে গ্রিস, ২০০৭ সালে স্লোভেনিয়া, ২০০৮ সালে সাইপ্রাস ও মাল্টা, ২০০৯ সালে স্লোভাকিয়া, ২০১১ সালে এস্তোনিয়া, ২০১৪ সালে লাতভিয়া এবং ২০১৫ সালে লিথুয়ানিয়া। সুইডেন এবং ডেনমার্ক - ইউরোপীয় ইউনিয়নের সদস্য হলেও, এখনো ইউরো গ্রহণ করেনি।

ইউরো মুদ্রাটি সাত রকমের নোট নিয়ে গঠিত। প্রতিটি নোটের রং ও আকার ভিন্ন। নোটের মূল্য যত বেশি, এর আকারও তত বড়। ৫ ইউরো নোটের রং ছাই, ১০ ইউরো লাল, ২০ ইউরো নীল, ৫০ ইউরো কমলা, ১০০ ইউরো সবুজ, ২০০ ইউরো বাদামী-হলুদ এবং ৫০০ ইউরো হালকা বেগুনি। প্রতি নোটের সামনের দিকে একটি দরজা বা জানালার ও একটি সেতুর ছবি এবং পেছনের দিকে ইউরোপের মানচিত্র থাকে। দরজা, জানালা ও সেতুগুলি সবগুলিই কাল্পনিক, যাতে কোন নির্দিষ্ট দেশের সাথে এদেরকে সম্পর্কিত করা না যায়।

১ ইউরো ১০০ সেন্টে বিভক্ত। ১, ২, ৫, ১০, ২০ ও ৫০ সেন্ট এবং ১ ইউরো ও ২ ইউরোর জন্য পয়সা বা ধাতব মুদ্রা আছে। ১ ও ২ ইউরো মুদ্রাগুলির রং সোনালি ও রূপালির মিশ্রণ। ১০, ২০ ও ৫০ সেন্ট পয়সাগুলি সোনালি রঙের এবং ১, ২ ও ৫ সেন্টেরগুলি তামা রঙের। ইউরো নোটগুলি সবদেশের জন্য একই রকম হলেও ধাতব মুদ্রাগুলি বিভিন্ন দেশে বিভিন্ন রকম। মুদ্রার সামনের দিক সর্বত্র একই রকম, কিন্তু পেছনের দিকের নকশা দেশের নিজস্ব। উদাহরণস্বরূপ জার্মানিতে ১ ও ২ ইউরো মুদ্রার পেছনের দিকে জার্মানির ঐতিহ্যবাহী ঈগল পাখি রয়েছে। ১০, ২০ ও ৫০ সেন্টগুলির পেছনে রয়েছে বার্লিনের ব্রান্ডেনবুর্গ দ্বার। ১, ২ ও ৫ সেন্টগুলির পেছনে আছে ওক গাছের শাখা।

আরো দেখুন 

ইউরোপীয় ইউনিয়ন

নোট

তথ্যসূত্র

আরোও পড়ুন 

 Simonazzi, A. and Vianello, F. [2001], “Financial Liberalization, the European Single Currency and the Problem of Unemployment”, in: Franzini, R. and Pizzuti, R.F. (eds.), Globalization, Institutions and Social Cohesion, Springer Verlag, Heidelberg, .

বহিঃসংযোগ 

Official websites
Eurozone official portal
The euro – Europa
ইউরোপীয় কেন্দ্রীয় ব্যাংক - Euro মুদ্রা বিনিময় হার
ইউরোপীয় কেন্দ্রীয় ব্যাংক
ইউরো - কাগজের মুদ্রা  

 
ইউরোপের মুদ্রা
১৯৯৯-এ প্রবর্তিত মুদ্রা
১৯৯৯-এ অর্থনীতি
দক্ষিণ আমেরিকার মুদ্রা
অ্যান্থনি ভন লিউয়েনহুক

অ্যান্থনি ভন লিউয়েনহুক () (অক্টোবর ২৪, ১৬৩২ - আগস্ট ৩০, ১৭২৩) একজন ওলন্দাজ বিজ্ঞানী। তিনি ছিলেন হল্যান্ডের ডেলফট শহরের একজন কাপড় ব্যবসায়ী। তিনি প্রথম অণুবীক্ষণযন্ত্র তৈরি করেন এবং ব্যাক্টেরিয়া, স্নায়ুকোষ, হাইড্রা, ভলভক্স ইত্যাদির অত্যন্ত সঠিক বর্ণনা দেন। তিনি প্রথম অণুজীব আবিষ্কার করেন বলে তাকে অণুজীববিজ্ঞানের জনক বলা ।
লিউয়েনহুকের উল্লেখযোগ্য কিছু অবদান-
 তিনি ১৬৮০ সালে অণুজীবের অবাতবৃদ্ধি আবিষ্কার করেন।
 তিনি প্রমাণ করেন পতংগের চক্ষু সরল নয়-পুঞ্জাক্ষি অর্থাৎ অনেকগুলো ক্ষুদ্র চক্ষুর মিলন।
 শিরা ও ধমনীর সংযোগস্থলে রক্তজালক বর্তমান।
 রক্তের মধ্যে রক্তরসসহ বিভিন্ন কণিকা বিদ্যমান।
 মাছ, উভচর প্রাণী এবং মানুষের লোহিত রক্ত কণিকার মধ্যে উল্লেখযোগ্য পার্থক্য বর্তমান রয়েছে।
 ঈস্ট, রটিফার, মাংসপেশি, স্নায়ুকোষ, প্রোটোজোয়া, শুক্রাণু প্রভৃতির বিশদ বিবরণ পেশ করেন।

বিজ্ঞানী অ্যান্থনি ফিলিপ ভন লিউয়েন হুককে গবেষণা কর্মে উৎসাহ প্রদান ও আবিষ্কারের সম্মান স্বরূপ রাশিয়ার সম্রাট পিটার দি গ্রেট ও ইংল্যান্ডের রাণী এলিজাবেথ তার গৃহে এসে অণুবীক্ষণ যন্ত্রের সাহায্যে ব্যাক্টেরিয়া প্রত্যক্ষ করেন।
তিনি মৃত্যুর পূর্ব পর্যন্ত (২০০-৪০০ গুণ) বিবর্ধন ক্ষমতা সম্পন্ন প্রায় ২৫০টি অণুবীক্ষণ যন্ত্র তৈরি করেছিলেন। আতশ কাঁচে কাপড়ের সুতা পরীক্ষা করা ছিল তার অন্যতম পেশা।

তথ্যসূত্র 

ওলন্দাজ জীববিজ্ঞানী
১৬৩২-এ জন্ম
১৭২৩-এ মৃত্যু
রয়েল সোসাইটির সভ্য
ওলন্দাজ বৈজ্ঞানিক যন্ত্র নির্মাতা
এন্টোনি বিভোর

স্যার এন্টোনি জেমস বিভোর (Sir Antony James Beevor) (জন্ম ডিসেম্বর ১৪, ১৯৪৬) একজন ইংরেজ সামরিক ঐতিহাসিক। বিভোর কেনসিংটনে জন্মগ্রহণ করেন।   

দুটি স্বতন্ত্র বিদ্যালয়ে অধ্যয়ন ছাড়াও তিনি ওয়রচেস্টারশ্যরে "অ্যাবারলি হল স্কুল"-এ পড়েন। তারপর হ্যাম্পশ্যর-এর উইনচেসটার কলেজে পড়াশোনা শেষে তিনি রয়েল "মিলিটারি একাডেমি স্যান্ডহার্স্ট"-এ অধ্যয়ন করেন। এখানে তিনি সামরিক ঐতিহাসিক জন কীগ্যান এর অধীনে পড়াশোনা করেন। ১৯৬৭ সালের ২৮ জুলাই তিনি ১১তম হুসার-এ কমিশনপ্রাপ্ত হন। বিভোর ইংল্যান্ড ও জার্মানিতে চাকরি করেন এবং ২৮ জানুয়ারি ১৯৬৯ খ্রি. তারিখে লেফটেন্যান্ট পদে পদোন্নতি লাভ করেন। ১৯৭০ খ্রিস্টাব্দের ৫ অগাস্ট তারিখে তিনি তাঁর কমিশন থেকে পদত্যাগ করেন।

সাম্প্রতিককালে দ্বিতীয় বিশ্বযুদ্ধ বিষয়ক দুটি বই লিখে তিনি খ্যাতি লাভ করেছেন। স্তালিনগ্রাদের যুদ্ধ নিয়ে রচিত প্রথম বইটি বেশ কয়েকটি সাহিত্য পুরস্কার জয় করে। দ্বিতীয় বইটি রুশ সেনাবাহিনীর বার্লিন বিজয়ের বিবরণ।

এ দুটি বই ছাড়াও তিনি অন্যান্য ইতিহাসকর্ম ও উপন্যাস লিখেছেন।

আরোও দেখুন

তথ্যসূত্র 

১৯৪৬-এ জন্ম
ইংরেজ ঔপন্যাসিক
ইংরেজ ইতিহাসবিদ
২০শ শতাব্দীর ব্রিটিশ ঔপন্যাসিক
২১শ শতাব্দীর ব্রিটিশ লেখক
২০শ শতাব্দীর ব্রিটিশ ইতিহাসবিদ
২১শ শতাব্দীর ব্রিটিশ ইতিহাসবিদ
ব্রিটিশ সামরিক ইতিহাসবিদ
দ্বিতীয় বিশ্বযুদ্ধের ইতিহাসবিদ
নাইটস ব্যাচেলর
জীবিত ব্যক্তি
আনোয়ার পারভেজ

আনোয়ার পারভেজ (মৃত্যু ১৭ জুন, ২০০৬) একজন বাংলাদেশী শীর্ষস্থানীয় সুরকার, সঙ্গীত পরিচালক, সঙ্গীতজ্ঞ ও শব্দসৈনিক৷ ২০০৬ খ্রিষ্টাব্দের ১৭ জুন তিনি মৃত্যুবরণ করেন৷ বিবিসির জরিপে যে ২০টি বাংলা গান সর্বকালের সর্বশ্রেষ্ঠ বলে স্বীকৃতি পেয়েছে, সেগুলোর মধ্যে তার সুরকৃত তিনটি গান রয়েছে৷ এই তিনটি গান হলো “জয় বাংলা বাংলার জয়”, “একবার যেতে দে না” এবং “একতারা তুই দেশের কথা”৷ তার সুরারোপিত ‘জয় বাংলা বাংলার জয়’ গানটি বাংলাদেশের মুক্তিযুদ্ধকালে স্বাধীন বাংলা বেতার কেন্দ্র থেকে প্রচারিত বিভিন্ন দেশাত্মবোধক গানের মধ্যে অনেক জনপ্রিয় ছিল৷ সঙ্গীতে অবদানের জন্য বাংলাদেশ সরকার তাকে ২০০৭ সালে মরণোত্তর একুশে পদকে ভূষিত করে৷

কর্মজীবন 
ষাটের দশকের গোড়ায় তিনি পেশাদার সঙ্গীত জীবন শুরু করেন চট্টগ্রাম বেতারে সুরকার পদে যোগ দিয়ে৷ পরে ঢাকায় এসে বিভিন্ন মাধ্যমে সঙ্গীত পরিচালনা করেন৷ বাংলাদেশের স্বাধীনতা যুদ্ধ চলাকালীন তিনি স্বাধীন বাংলা বেতার কেন্দ্র থেকে “জয় বাংলা বাংলার জয়” গানের সুর করেন৷ এছাড়া তার সুরকৃত শাহনাজ রহমতুল্লাহর কণ্ঠে “একতারা তুই দেশের কথা” ও “একবার যেতে দে না আমার” গান দুটি জনপ্রিয়তা লাভ করে৷ স্বাধীনতার পরই বাংলাদেশের একটি অন্যতম ব্যবসাসফল ছবি রংবাজ-এর সুরকারও ছিলেন তিনি৷ সে সময় “সে যে কেন এলো না কিছু ভালো লাগে না” বা “এই পথে পথে, আমি একা চলি” — এ গানগুলো জনপ্রিয়তা লাভ করে৷ এছাড়া দি রেইন (১৯৭৬) চলচ্চিত্রে সুর করেও তিনি সমালোচকদের দৃষ্টি কেড়েছিলেন৷ সঙ্গীত জীবনের ৪০ বছরে দুই হাজারেরও বেশি গানে সুর দিয়েছেন৷

ব্যক্তিগত জীবন 
আনোয়ার পারভেজ জেসমিন পারভেজের সাথে বিবাহবন্ধনে আবদ্ধ হন৷ তার বোন শাহনাজ রহমতুল্লাহ দেশের একজন খ্যাতিমান গায়িকা এবং তার ভাই জাফর ইকবাল ছিলেন একজন চলচ্চিত্র অভিনেতা৷

মৃত্যু 
দীর্ঘদিন ধরেই তিনি প্রস্টেট ক্যান্সারে ভুগছিলেন৷ ২০০৫ সালে তা তার হার্ট অবধি ছড়িয়ে পড়েছিল৷ ভীষণ অসুস্থ অবস্থায় তাকে ঢাকার জাতীয় হার্ট ফাউন্ডেশনে নেয়ার পর পরই কোমায় চলে যান তিনি এবং ২০০৬ সালে ১৭ জুন মধ্যরাতে ডাক্তাররা তাকে মৃত ঘোষণা করেন৷ তাকে ঢাকার আজিমপুর কবরস্থানে দাফন করা হয়৷

সুরারোপিত চলচ্চিত্র 

 বিজলী (১৯৬৯)
 বিন্দু থেকে বৃত্ত (১৯৭০)
 জয় বাংলা (১৯৭১)
 ছন্দ হারিয়ে গেল (১৯৭২)
 রংবাজ (১৯৭৩)
 বন্দিনী (১৯৭৬)
 দি রেইন (১৯৭৬)
 মাটির মায়া (১৯৭৬)
 অভিযান (১৯৮৪)
 রাজিয়া সুলতানা (১৯৮৪)
 ঢাকা ৮৬ (১৯৮৬)
 জবরদস্ত (১৯৮৮)
 জীনের বাদশা (১৯৮৯)
 ছুটির ফাঁদে (১৯৯০)
 মৌমাছি (১৯৯৬)
 সাবাশ বাঙ্গালী (১৯৯৮)
 বউ শাশুড়ীর যুদ্ধ (২০০৩)
 মধু মালতী
 সোনার হরিণ
 তালাক
 সকাল সন্ধ্যা

সম্মাননা 
 সঙ্গীতে অবদানের জন্য মরণোত্তর একুশে পদক (২০০৭)
 বাংলাদেশ ফেডারেশন অব ফিল্ম সোসাইটি থেকে আজীবন সম্মাননা (২০০৬)

তথ্যসূত্র

বহিঃসংযোগ 
 

২০০৬-এ মৃত্যু
বাংলাদেশী সুরকার
বাংলাদেশী সঙ্গীত পরিচালক
শিল্পকলায় একুশে পদক বিজয়ী
১৯৪৪-এ জন্ম
একুশে পদক বিজয়ী
বাংলাদেশী পুরুষ সঙ্গীতজ্ঞ
২০শ শতাব্দীর পুরুষ সঙ্গীতজ্ঞ
সিয়াক্সেরিস

সিয়াক্সেরিস (Cyaxares) মিডিয়ার রাজা ছিলেন যিনি ৬২৫ খৃস্টপূর্বাব্দ থেকে ৫৮৫ খৃস্টপূর্বাব্দ পর্যন্ত শাসন করেন। মিডিয়া জায়গাটি বর্তমান ইরানের উত্তর-পশ্চিমাংশকে নির্দেশ করে।

 জন্ম: সুস্পষ্ট জানা যায়নি
 মৃত্যু: ৫৮৫ খৃস্টপূর্বাব্দ

জীবন ও কর্ম 
পঞ্চম শতাব্দীর বিখ্যাত ইতিহাসবেত্তা হিরোডোটাসের (Herodotus) মতে সিয়াক্সেরিস অ্যাসিরীয়দের সাথে পুরাতন যুদ্ধ আবার নতুন করে শুরু করেন। মূলত অ্যাসিরীয়দের সাথে যুদ্ধে তার বাবা ফ্রাওর্টিস (Phraortes) নৃশংসভাবে নিহত হওয়ার পরই তিনি এ যুদ্ধ শুরু করেন। প্রথমদিকে সফলতা পেলেও নিনেভে (Nineveh) দখল করার সময় তিনি স্কিথিয়ানদের (Scythian) এক বিশাল বাহিনী দ্বারা আক্রান্ত এবং পরাজিত হন। সে সময় স্কিথিয়ানরা মিডিয়া শাসন করত এবং সিয়াক্সেরিসের হাতে তাদের প্রধাণ নেতা নিহত হবার পূর্ব পর্যন্ত মিডিয়ার শাসনভার তাদের হাতেই ছিল। সিয়াক্স্যারিস এক রাজকীয় ভোজসভায় তাদের প্রধাণ নেতাকে হত্যা করেন। তারপরই তিনি মিডিয়ার শাসনভার পান।

হিরোডোটাসের মতে সিয়াক্সেরিস প্রাচীন ইরানি গোত্রগুলোকে একত্রিত করেন এবং মিডিয়ান সেনা বাহিনীকে পুনর্গঠিত করেন। তিনি সেনা বাহিনীকে বিভিন্ন দলে বিভক্ত করেন; যেমন: বর্শাধারী (Spearmen), কর্মচারী (Bowmen), অশ্বারোহী (Cavalry)। এছাড়াও তিনি সেনাদলকে উপযুক্ত পোশাক এবং অস্ত্রের মাধ্যমে সমৃদ্ধ করে তোলেন।

পরবর্তীতে ৬১২ খৃস্টপূর্বাব্দে সিয়াক্সেরিস আবারো অ্যাসিরীয়দের বিরুদ্ধে যুদ্ধ ঘোষণা করেন। তার নেতৃত্বে মিডিয়ানরা ঐ সালেই নিনেভে দখল করে এবং শহরটিকে বিধ্বস্ত করে দেয়। ৬১৪ খৃস্টপূর্বাব্দে তরা অশুর (Ashur - অ্যাসিরীয়দের প্রধাণ ধর্মীয় রাজধানী) দখল করে নেয়। প্রায় একই সময় তারা মান্নাই (Mannai - বর্তমান উত্তর পশ্চিম ইরানের একটি অংশ) অধিকার করে নেয়।

৬০৯ খৃস্টপূর্বাব্দে উরারটু (Urartu) রাজ্যটি মিডিয়ানদের অধিকারে আসে। উরারটু কৃষ্ণ সাগরের দঃ পূঃ প্রান্তে এবং কাস্পিয়ান সাগরের দঃ পঃ দিকে অবস্থিত একটি স্বাধীন রাষ্ট্র ছিল। বর্তমানে এটি আর্মেনিয়া, তুরস্ক এবং ইরাকের মাঝে ভাগাভাগি হয়ে আছে।

মেসোপটেমিয়ার উত্তরাংশ থেকে ৬১২ থেকে ৬০৯ খৃস্টপূর্বাব্দের মধ্যেই অ্যাসিরীয়দের সম্পূর্ণ পতন ঘটে। তাদের পতন ত্বরান্বিত করতে মিডিয়ান সেনা বাহিনী সক্রিয়ভাবে অংশগ্রহণ করে। এর ফলে পূবর্তন অ্যাসিরীয়ার ভূখণ্ড ব্যাবিলনিয়া এবং মিডিয়ার মধ্যে ভাগাভাগি হয়ে যায়। মিডিয়ার ভাগে পড়ে হারান নগরীসহ অ্যাসিরীয়ার মূল ভূখণ্ড।

এভাবে মিডিয়ান সাম্রাজ্য একমাত্র সিয়াক্সেরিসের নেতৃত্বে প্রভূত সাম্রাজ্যের অধিকারী হয়। ফলশ্রুতিতে সীমান্তরেখা নিয়ে কিছু সংঘর্ষের সূত্রপাত ঘটে। যেমন ৫৯০ থেকে ৫৮৫ খৃস্টপূর্বাব্দ পর্যন্ত বর্তমান তুরস্কের অন্তর্গত আনাতোলিয়া নামক স্থানে মিডিয়া এবং লিডিয়ার মধ্যে যুদ্ধ চলে। দুই পক্ষই যখন হ্যালিস নদীকে (বর্তমান নাম - কিজিল ইরম্যাক) তাদের সাধারণ সীমান্তরেখা হিসেবে মেনে নেয়। এই নদীটি তুরস্কের কেন্দ্র বরাবর প্রবাহিত হয়ে চলেছে এবং ৭১৫ মাইল দীর্ঘ গতিপথ সৃষ্টি করেছে। এই সমঝোতার অব্যবহিত পরেই সিয়াক্সেরিসের মৃত্যু হয়।

তথ্যসূত্র

প্রাসঙ্গিক নিবন্ধসমূহ

স্থান 
 ইরান
 মিডিয়া
 লিডিয়া
 অ্যাসিরীয়া
 মেসোপটেমিয়া
 উরারটু
 হারান
 অশুর
 নিনেভে

ব্যক্তি 
 ফ্রাওর্টিস
 হিরোডোটাস

জাতি 
 অ্যাসিরীয়ান
 মিডিয়ান
 স্কিথিয়ান

দিগ্বিজয়ী রাজা
মিডিয়ার রাজা
জ্যোতিঃপদার্থবিজ্ঞান

জ্যোতির্বিজ্ঞানের যে শাখায় নভোমন্ডলে অবস্থিত বস্তুসমূহ; যথা সূর্য, নক্ষত্র, গ্রহ, উপগ্রহ, উল্কা, নীহারিকা ইত্যাদির ভৌত এবং রাসায়নিক গুণাবলি তথা ঔজ্জ্বল্য, আকার, ভর, ঘনত্ব, তাপমাত্রা, রাসায়নিক গঠন, তাদের উৎপত্তি, বিবর্তন ইত্যাদি নিয়ে আলোচনা করা হয় তাকে জ্যোতিঃপদার্থবিজ্ঞান (Astrophysics) বা নভোপদার্থবিজ্ঞান নামে অভিহিত করা হয়। এটি পুরোপুরিই একটি পর্যবেক্ষণমূলক বিজ্ঞান। জ্যোতিঃপদার্থবিজ্ঞান চর্চার মাধ্যমে নক্ষত্রসহ অন্যান্য সকল জ্যোতিষ্কের জন্ম, জীবনচক্র, মৃত্যু, বিবর্তন এবং অভ্যন্তরীন গঠন সম্পর্কে তথ্য জানা যায় এবং এর চূড়ান্ত উদ্দেশ্য।

জ্যোতির্বিজ্ঞান
জ্যোতিঃপদার্থবিজ্ঞান
জ্যোতির্বিজ্ঞানের উপশাখা
লিলিয়ান থুরাম

লিলিয়ান থুরাম একজন ফরাসি ফুটবল তারকা। ১৯৯৮ সালে ফ্রান্সের বিশ্বকাপজয়ী দলে তিনি অমূল্য ভূমিকা পালন করেন।

প্রাথমিক জীবন
লিলিয়াম থুরাম জন্মগ্রহণ করেন ১৯৭২ সালে গুয়াডেলুপে। ছোটবেলায় পরিবারসহ ফ্রান্সে চলে আসেন। সেখানেই ফুটবলের প্রতি আগ্রহ গড়ে ওঠে এবং কিশোর বয়সে তিনি ফুটবল প্রশিক্ষণ শুরু করেন।

ক্লাব ক্যারিয়ার
থুরাম তার পেশাদার ক্যারিয়ার শুরু করেন মোনাকোতে। পরে তিনি পারমা, জুভেন্টাস এবং বার্সেলোনায় খেলেছেন। রক্ষণভাগে শক্তিশালী, চতুর ও নির্ভরযোগ্য খেলোয়াড় হিসেবে তিনি পরিচিত ছিলেন।

আন্তর্জাতিক ক্যারিয়ার
ফ্রান্স জাতীয় দলের হয়ে থুরাম ১৯৯৮ সালের বিশ্বকাপ ও ২০০০ সালের ইউরো জয় করেন। তিনি ফ্রান্সের হয়ে সবচেয়ে বেশি ম্যাচ খেলা ফুটবলারদের একজন এবং ২০০৮ সালে আন্তর্জাতিক ফুটবল থেকে অবসর নেন।

তথ্যসূত্র

ফরাসি ফুটবলার
১৯৭২-এ জন্ম
ফ্রান্সের আন্তর্জাতিক ফুটবলার
উয়েফা ইউরোপীয় চ্যাম্পিয়নশিপ বিজয়ী খেলোয়াড়
ফুটবল ক্লাব বার্সেলোনার খেলোয়াড়
লা লিগার খেলোয়াড়
পারমা কালচো ১৯১৩-এর খেলোয়াড়
সেরিয়ে আ-এর খেলোয়াড়
লিগ ১-এর খেলোয়াড়
মোনাকো ফুটবল ক্লাবের খেলোয়াড়
কৃষ্ণাঙ্গ ফরাসি ক্রীড়াবিদ
জীবিত ব্যক্তি
ইয়ুভেন্তুস ফুটবল ক্লাবের খেলোয়াড়
ফ্রান্সের অনূর্ধ্ব-২১ আন্তর্জাতিক ফুটবলার
উয়েফা ইউরো ১৯৯৬ খেলোয়াড়
১৯৯৮ ফিফা বিশ্বকাপের খেলোয়াড়
উয়েফা ইউরো ২০০০ খেলোয়াড়
২০০২ ফিফা বিশ্বকাপের খেলোয়াড়
২০০৩ ফিফা কনফেডারেশন্স কাপের খেলোয়াড়
উয়েফা ইউরো ২০০৪ খেলোয়াড়
২০০৬ ফিফা বিশ্বকাপের খেলোয়াড়
উয়েফা ইউরো ২০০৮ খেলোয়াড়
ফিফা বিশ্বকাপ বিজয়ী খেলোয়াড়
ফিফা কনফেডারেশন্স কাপ বিজয়ী খেলোয়াড়
ফিফা ১০০
ফরাসি প্রবাসী ফুটবলার
মোনাকোয় ফরাসি প্রবাসী ক্রীড়াবিদ
ইতালিতে ফরাসি প্রবাসী ক্রীড়াবিদ
স্পেনে ফরাসি প্রবাসী ক্রীড়াবিদ
মোনাকোয় প্রবাসী ফুটবলার
ইতালিতে প্রবাসী ফুটবলার
স্পেনে প্রবাসী ফুটবলার
উয়েফা ইউরোপা লিগ বিজয়ী খেলোয়াড়
ফুটবল সেন্ট্রাল ডিফেন্ডার
ফুটবল ফুলব্যাক
লেজিওঁ দনরের নাইট
২০শ শতাব্দীর ফরাসি পুরুষ ক্রীড়াবিদ
থিয়েরি অঁরি

থিয়েরি দানিয়েল অঁরি (; জন্ম: ১৭ আগস্ট ১৯৭৭) হলেন একজন ফরাসি ফুটবল কোচ ও সাবেক খেলোয়াড়। তিনি বেলজিয়াম জাতীয় ফুটবল দলের সহকারী কোচের দায়িত্ব পালন করছেন। খেলোয়াড়ী জীবনে তিনি মোনাকো, জুভেন্টাস, বার্সেলোনা, নিউ ইয়র্ক রেড বুলস ও আর্সেনালে খেলেছেন। আন্তর্জাতিক পর্যায়ে তিনি ফ্রান্স জাতীয় দলের হয়ে খেলেছেন এবং তার দেশের দ্বিতীয় সর্বোচ্চ গোলদাতা। গোল প্রদানে তার অসামান্য দক্ষতার কারণে তিনি বর্তমান যুগের শ্রেষ্ঠ ফরোয়ার্ডদের অন্যতম হিসেবে বিবেচিত হয়ে থাকেন। তিনি এখন ফ্রান্সের দ্বিতীয় সর্বোচ্চ গোলদাতা।

তথ্যসূত্র

বহিঃসংযোগ

১৯৭৭-এ জন্ম
জীবিত ব্যক্তি
আর্সেনাল ফুটবল ক্লাবের খেলোয়াড়
ইয়ুভেন্তুস ফুটবল ক্লাবের খেলোয়াড়
ফুটবল ক্লাব বার্সেলোনার খেলোয়াড়
উয়েফা ইউরোপীয় চ্যাম্পিয়নশিপ বিজয়ী খেলোয়াড়
ফিফা বিশ্বকাপ বিজয়ী খেলোয়াড়
ফিফা কনফেডারেশন্স কাপ বিজয়ী খেলোয়াড়
ফিফা সেঞ্চুরি ক্লাব
ফিফা ১০০
ফুটবল ফরোয়ার্ড
ফরাসি ফুটবলার
ফ্রান্সের আন্তর্জাতিক ফুটবলার
ফ্রান্সের অনূর্ধ্ব-১৯ আন্তর্জাতিক ফুটবলার
ফ্রান্সের যুব আন্তর্জাতিক ফুটবলার
ইংল্যান্ডে প্রবাসী ফুটবলার
ইংল্যান্ডে ফরাসি প্রবাসী
ইতালিতে প্রবাসী ফুটবলার
ইতালিতে ফরাসি প্রবাসী
স্পেনে প্রবাসী ফুটবলার
স্পেনে ফরাসি প্রবাসী
লা লিগার খেলোয়াড়
প্রিমিয়ার লিগের খেলোয়াড়
লিগ ১-এর খেলোয়াড়
সেরিয়ে আ-এর খেলোয়াড়
১৯৯৮ ফিফা বিশ্বকাপের খেলোয়াড়
২০০০ উয়েফা ইউরোর খেলোয়াড়
২০০২ ফিফা বিশ্বকাপের খেলোয়াড়
২০০৩ ফিফা কনফেডারেশন্স কাপের খেলোয়াড়
২০০৪ উয়েফা ইউরোর খেলোয়াড়
২০০৬ ফিফা বিশ্বকাপের খেলোয়াড়
২০০৮ উয়েফা ইউরোর খেলোয়াড়
২০১০ ফিফা বিশ্বকাপের খেলোয়াড়
লিগ ১-এর ম্যানেজার
ফেরনঁ সাস্ত্রে জাতীয় প্রযুক্তি কেন্দ্রের খেলোয়াড়
মোনাকো ফুটবল ক্লাবের খেলোয়াড়
এঁতঁত স্পোর্তিভ ভিরি-শাতিলোঁর খেলোয়াড়
ইউনিসেফের শুভেচ্ছাদূত
মেজর লিগ সকারের খেলোয়াড়
মার্কিন যুক্তরাষ্ট্রে প্রবাসী ফুটবলার
কৃষ্ণাঙ্গ ফরাসি ক্রীড়াবিদ
উয়েফা চ্যাম্পিয়নস লিগ বিজয়ী খেলোয়াড়
ফ্রান্সের আন্তর্জাতিক যুব ফুটবলার
ফ্রান্সের অনূর্ধ্ব-২১ আন্তর্জাতিক ফুটবলার
উয়েফা ইউরো ২০০০ খেলোয়াড়
উয়েফা ইউরো ২০০৪ খেলোয়াড়
উয়েফা ইউরো ২০০৮ খেলোয়াড়
ফরাসি প্রবাসী ফুটবলার
মোনাকোয় ফরাসি প্রবাসী ক্রীড়াবিদ
ইতালিতে ফরাসি প্রবাসী ক্রীড়াবিদ
ইংল্যান্ডে ফরাসি প্রবাসী ক্রীড়াবিদ
স্পেনে ফরাসি প্রবাসী ক্রীড়াবিদ
মোনাকোয় প্রবাসী ফুটবলার
ফরাসি ফুটবল ম্যানেজার
পুরুষ ফুটবল ফরোয়ার্ড
নিউ ইয়র্ক রেড বুলসের খেলোয়াড়
লেজিওঁ দনরের নাইট
২০শ শতাব্দীর ফরাসি পুরুষ ক্রীড়াবিদ
এস্তেবান কাম্বিয়াসো

এস্তেবান কাম্বিয়াসো (; জন্ম: ১৮ই আগস্ট ১৯৮০) একজন সাবেক আর্জেন্টিনীয় ফুটবল খেলোয়াড়। তিনি মধ্যমাঠে খেলতেন। ২০০৬ সালে জার্মানিতে অনুষ্ঠিত ফিফা বিশ্বকাপে তিনি আর্জেন্টিনা দলের প্রতিনিধিত্ব করেন।

তিনি ২০০২ থেকে ২০০৪ সাল পর্যন্ত স্পেনের রিয়াল মাদ্রিদ, ২০০৪ থেকে ২০১৪ সাল পর্যন্ত ইতালির ইন্টার মিলান, ২০১৪ থেকে ২০১৫ সাল পর্যন্ত ইংল্যান্ডের লেস্টার সিটি এবং ২০১৫ থেকে ২০১৭ সাল পর্যন্ত গ্রিসের অলিম্পিয়াকস দলে খেলেছেন।

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট
 ইন্টার মিলানের ওয়েবসাইটে কাম্বিয়াসোর প্রোফাইল 

১৯৮০-এ জন্ম
জীবিত ব্যক্তি
আর্জেন্টিনার আন্তর্জাতিক ফুটবলার
আর্জেন্টিনীয় ফুটবলার
ইন্টার মিলানের খেলোয়াড়
রিয়াল মাদ্রিদ ফুটবল ক্লাবের খেলোয়াড়
লেস্টার সিটি ফুটবল ক্লাবের খেলোয়াড়
প্রিমিয়ার লিগের খেলোয়াড়
লা লিগার খেলোয়াড়
সেরিয়ে আ-এর খেলোয়াড়
ফুটবল মধ্যমাঠের খেলোয়াড়
রিয়াল মাদ্রিদ কাস্তিয়ার খেলোয়াড়
গ্রিসে প্রবাসী ফুটবলার
আর্জেন্টিনার আন্তর্জাতিক যুব ফুটবলার
আর্জেন্টিনার অনূর্ধ্ব-২০ আন্তর্জাতিক ফুটবলার
আর্জেন্টিনীয় প্রবাসী ফুটবলার
ইংল্যান্ডে আর্জেন্টিনীয় প্রবাসী ক্রীড়াবিদ
২০০৭ কোপা আমেরিকার খেলোয়াড়
২০১১ কোপা আমেরিকার খেলোয়াড়
আর্জেন্তিনোস জুনিয়র্সের খেলোয়াড়
ক্লাব আতলেতিকো রিভার প্লেতের ফুটবলার
সেহুন্দা দিভিসিওনের খেলোয়াড়
সেহুন্দা দিভিসিওন বি-এর খেলোয়াড়
আর্জেন্টিনীয় প্রথম বিভাগের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
২০০৫ ফিফা কনফেডারেশন্স কাপের খেলোয়াড়
২০০৬ ফিফা বিশ্বকাপের খেলোয়াড়
স্পেনে প্রবাসী ফুটবলার
ইতালিতে প্রবাসী ফুটবলার
ইংল্যান্ডে প্রবাসী ফুটবলার